Rikunarita-ORG/Wikinium huggingface dataset:
# Programski jezik visokog nivoa

U računarstvu, **programski jezikvisokog nivoa** jest programski jezik sa jakom apstrakcijom u odnosu na jezik računara. Za razliku od programskih jezika niskog nivoa može koristiti elemente prirodnog jezika, biti lakši za upotrebu ili može automatizirati (ili čak sakriti) značajna područja računarskih sistema (npr. upravljanje memorijom), čineći proces razvoja programa jednostavnijim i razumljivijim. Količina apstrakcije definira visinu nivoa programskog jezika.

U 1960-im, programski jezici visokog nivoa sa kompajlerom obično su se nazivali **autokodi**. Primjeri autokodova su COBOL i Fortran.

Prvi programski jezik visokog nivoa dizajniran za računare bio je Plankalkül, koji je napravio Konrad Zuse. Prvi rasprostranjeni jezik visokog nivoa bio je Fortran. Značajni jezici koji su uvodili bitne mogućnosti za ovu vrstu programiranja su bili Algol, Cobol i Lisp.

## Također pogledajte

* Računarska apstrakcija
* Generacijski popis programskih jezika
* Programski jezik niskog nivoa
* Asembler visokog nivoa
* Programski jezici vrlo visokog nivoa

## Reference

## Vanjski linkovi

*  HighLevelLanguage - WikiWikiWeb članak o programskim jezicima visokog nivoa
# Streaming

**Streaming** (još poznat kao **streaming media** ili **internet streaming**) vrsta je multimedijskog sadržaja, odnosno tehnologija u kojoj korisnik istovremeno prima podatke i reproducira ih, za razliku od klasničnih metoda preuzimanja gdje korisnik mora čekati da se preuzimanje završi kako bi izvršio reprodukciju. Glagol "streaming" najčešće se upotrebljava za označavanje ovog *načina* dostavljanja multimedijskog sadržaja, a ne na multimedijski sadržaj koji se konzumira kao što su internetska televizija, veb-kastovi ili internetski radio. Baš zato je streaming ekvivalentan klasničnom radijskom i televizijskom načinu emitiranja.

Klient, odnosno korisnik, može početi reprodukciju prije nego što se cijeli multimedijski sadržaj preuzme. Najčešće korištenje streaming servisa je konzumiranje sadržaja uživo (mada se također može pružati video na zahtjev) putem internetskih servisa kao što su Netflix, Spotify ili Apple Music, gdje se sadržaj ne preuzima uživo dok se dešava, već iz kataloga postojećih multimedijskih sadržaja, s tim da se i dalje koristi tehnologija streaminga za pružanje usluge.

Termin **live streaming** upotrebljava se za označavanje bilo koga, bilo da je privatni korisnik ili kompanija, koji koriste neku vrstu izvornog medija (kao što su videokamera ili softver za snimanje ekrana), koder za digitalizaciju sadržaja, program koji podržava live streaming i dopuštava izbor izvornog medija (naprimjer, OBS Brodcaster) i stranicu ili mrežu koja dopušta korisnicima emitiranje sadržaja (naprimjer, za sadržaj koji isključivo ima veze sa igrama, može se koristiti servis Twitch.tv ili za live streaming uopšteno može se koristiti Ustream).

## Također pogledajte

* Spotify
* Netflix
* Apple Music
* Last.fm

## Reference
# Kesha

| Kesha |
| --- |
|  |
| Osnovne informacije |
| Žanrovi | Ples, elktronska, hip-hop, pop |
| Zanimanje | Pjevačica, Tekstopisac, Reper |
| Instrumenti | Vokal, klavir, gitara, sinsajzer, saksofon, termin, udaraljke |
| Karijera | 2005 - sada |
| Izdavači | RCA, Kemosabe |
| Veb-sajt | [http:// www.KeshasParty. com / Oficijelna stranica] |

**Kesha Rose Sebert** (Los Angeles, California, SAD, 1. mart 1987), poznatija kao **Ke$ha** je američka pjevačica, tekstopisac i reperica. Poznata je postala
gostovanjem na singlu "Right Round" repera Flo Ride. Njen prvi album "Animal" je izdan 2010 godine. Najveću slavu i proboj u sami vrh svjetske muzike doživjela je singlom "Tik Tok" 2009 godine.

## Diskografija

### Albumi

* Animal (2010)
* Cannibal (2010)
* Warrior (2012)

## Vanjski linkovi

* Oficijelna web stranica
# Reggaeton

**Reggaeton** (španski: *reguetón, reggaetón*) vrsta je *dance* muzike, koja je postala vrlo popularna u Latinskoj Americi početkom 90-ih godina 20. vijeka.

## Nastanak

Početkom 21. vijeka, reggaeton se širi i na prostore Sjeverne Amerike, Evrope, Azije i Australije. To je kombinacija muzike s Jamajke (reggae i dance hall), kao i bomba i plena ritmova Latinske Amerike i hip-hopa Sjeverne Amerike. Rap, sastavni dio reggaetona, uglavnom je na španskom jeziku. Reggaeton je popularan kod mladih iz španskog govornog područja, a prvobitnu popularnost stekao je na Portoriku i u Panami. Kao rezultat velikog broja imigranata iz španskog govornog područja, reggaeton je polako ušao u muzičku kulturu SAD-a i cijelog svijeta.

### Razvoj

Reggaeton je skup mnogih različitih muzičkih žanrova i ritmova koji potiču s Kariba, iz Latinske i Sjeverne Amerike. Same pjesme i riječi su vrlo bliske pjesmama hip-hop autora. Kao i hip-hop, reggaeton nije prošao bez većih i manjih kontroverzi i kritika. Jedna od kritika je da reggaeton promovira seksualnu eksploataciju žena. Ljubitelji ove muzike tvrde da su kritike neosnovane, jer za razliku od hip-hop kulture iz SAD-a, nema tekstova o nasilju ni psovki. Žanr dobija najveću popularnost objavom pjesme "Despacito", koju pjevaju Luis Fonsi i Daddy Yankee, a koja na YouTubeu broji nekoliko milijardi pregleda.

## Poznati umjetnici

Trenutno najveći umjetnici i pjevači iz reggaeton muzike su Luis Fonsi, Daddy Yankee, Maluma, J Balvin, Nicky Jam, Ozuna, Pitbull, Sean Paul i Becky G.

### Balkanski pjevači

Na balkanskom području reggaeton muziku kombiniraju mnogi pjevači i autori:

* Severina
* Elitni odredi
* Relja Popović
* Coby
* Corona
* Rimsky
* Maja Šuput
* Rasta
* Petra Kovačević
* Hurricane
* Nives Celzius
* Gazda Paja
* Franco Balkan

## Reference
# Para

Vodena para iznad termoelektrane
**Para** je u fizici supstanca u gasnom obliku na temperaturi nižoj od njene kritične temperature, što znači da se para može kondenzovati u tečnost povećanjem pritiska na nju bez smanjenja temperature pare. Para se razlikuje od aerosola. Aerosol je suspenzija sićušnih čestica tečnosti, čvrste supstance ili oboje unutar gasa.

Dijagram temperatura-entropija za paru
Mollierov dijagram entalpija-entropija za paru
Na primjer, voda ima kritičnu temperaturu od 374 °C, što je najviša temperatura na kojoj tečna voda može postojati pod bilo kojim pritiskom. U atmosferi na uobičajenim temperaturama gasovita voda (poznata kao vodena para) će se kondenzovati u tečnost ako se njen parcijalni pritisak dovoljno poveća.

Para može koegzistirati s tekućinom (ili krutom tvari). Kada je ovo tačno, dvije faze će biti u ravnoteži, a parcijalni pritisak gasa će biti jednak ravnotežnom pritisku pare tečnosti (ili čvrste materije).

## Svojstva

Para se odnosi na gasovito stanje na temperaturi na kojoj ista supstanca može postojati iu tečnom ili čvrstom stanju, ispod kritične temperature supstance. (Na primjer, voda ima kritičnu temperaturu od 374 °C, što je najviša temperatura na kojoj tečna voda može postojati). Ako je para u kontaktu s tekućim ili čvrstim stanjem, dva stanja će biti u ravnoteži. Izraz gas se odnosi na kompresibilno fluidno stanje. Fiksni gasovi su gasovi za koje se na temperaturi gasa ne može formirati tečnost ili čvrsta materija, kao što je vazduh na tipičnim temperaturama okoline. Tečnost ili čvrsta materija ne moraju ključati da bi se oslobodila para.

Para je odgovorna za poznate procese stvaranja oblaka i kondenzacije. Obično se koristi za izvođenje fizičkih procesa destilacije i ekstrakcije iz tečnog uzorka prije plinske hromatografije.

Sastavni molekuli pare poseduju vibraciono, rotaciono i translaciono kretanje. Ova kretanja se razmatraju u kinetičkoj teoriji gasova.

## Također pogledajte

* Elektrifikacija
* Gejzir – para nastala geotermalnim procesima
* Industrijska revolucija
* Živa para
* Masovna produkcija
* Nuklearna snaga i elektrane (koriste paru kako bi proizvele struju)
* Parna lokomotiva

## Reference

## Vanjski linkovi

* Steam Tables & Charts by National Institute of Standards and Technology, NIST Arhivirano 15. 1. 2014. na Wayback Machine
* What Is Steam? *(general article about the properties of water/steam)*
* Steam Tracing Arhivirano 6. 12. 2009. na Wayback Machine
* Online steam properties calculator (Spirax Sarco)
* Arhivirano 27. 11. 2009. na Wayback Machine Steam Tables & Charts with Mathcad Calculation server

Nedovršeni članak Para koji govori o **fizici** treba dopuniti. Dopunite ga prema pravilima Wikipedije.
# Programer

**Programer** je zanimanje koje uključuje zadavanje niza instrukcija u formaliziranom programskom jeziku koji se koristi na računarima koji u ovisnosti o sadržaju instrukcije obavlja neku radnju.

Niz instrukcija se zove izvorni kod programa.

Danas se najčešće programiraju elektronički računari iako je moguće programirati i mehaničke uređaje kao što su posebni klaviri, šivaći strojevi i drugi elektro-mehanički uređaji. Također, veliku primjenu programiranja u zadnjih 20 godina nalazimo u mašinskoj industriji na NC mašinama a poslije i na CNC mašinama.
# Korisnički prostor

Moderni računarski operativni sistem obično razdvaja virtualnu memoriju na **prostor kernela i prostorkorisnika**. Prije svega, ovo razdvajanje služi za zaštitu memorije i zaštitu hardvera od zlonamjernog ili pogrešnog ponašanja softvera.

Prostor kernela je strogo rezerviran za pokretanje privilegiranog kernela operativnog sistema, određenih proširenja kernela i većine upravljačkih programa uređaja. Korisnički prostor je područje memorije gdje se izvršava aplikacijski softver i neki upravljački programi.

## Pregled

Termin **userland** (ili korisnički prostor) odnosi se na sav kôd koji se izvodi izvan kernela operativnog sistema. Korisnički prostor se obično odnosi na razne programe i biblioteke koje operativni sistem koristi za interakciju sa kernelom: softver koji rukuje ulazno izlaznim jedinicama, rukuje datotečnim sistemom, aplikacijskim softverom itd.

Različiti slojevi unutar Linuxa, koji također pokazuju razdvajanje između korisničkog prostora i prostora jezgre:

|  |  |  |
| --- | --- | --- |
| Korisnički mod | **Korisničke aplikacije** | Na primjer, bash, LibreOffice, GIMP, Blender, 0 AD, Mozilla Firefox, itd. |
| Komponente niskog nivoa: | **Sistemski daemoni**: *systemd, runit, logind, networkd, PulseAudio .* *.* *.* | **Sistem prozora** : *X11, Wayland, SurfaceFlinger (Android)* | **Ostale biblioteke:GTK +, Qt, EFL, SDL, SFML, FLTK, GNUstep*, itd | **Grafika** : *Mesa*, *AMD Catalyst,.* . . |
| **C standardna biblioteka** | open (), exec (), sbrk (), socket (), fopen (), calloc (), ... (do 2000 podrutina )
*glibc* želi da bude POSIX/SUS kompatibilan, *musl* i *uClibc,* *bionic* pisan za Android, itd. |
| Kernel mod | **Linux kernel** | stat, splice, dup, read, open, ioctl, write, mmap, close, exit, itd. (oko 380 sistemskih poziva)
Interfejs sistemskog poziva Linux kernela (SCI, cilj je da bude POSIX/SUS- kompatibilan) |
| Podsistem zakazivanja procesa
(Process scheduling) | IPC podsistem | Podsistem
upravljanja memorijom | Podsistem
virtualnih datoteka | Podsistem mreže |
| Ostale komponente: ALSA, DRI, evdev, LVM, mapper uređaja, Linux Network Scheduler, Netfilter Linux sigurnosni moduli: *SELinux*, *TOMOYO*, *AppArmor*, *Smack* |
| Hardver ( CPU, glavna memorija, uređaji za skladištenje podataka, itd.) ) |

## Također pogledajte

* BIOS
* CPU modovi
* Zaštita memorije

## Bilješke

## Reference

## Vanjski linkovi

* Definicija prostora Linux kernela
# BitLocker

**BitLocker** je funkcija uključena u Microsoft Windows, a koja vrši šifriranje čitavog diska. Uključena je u Windows verzije počevši sa Windows Vista. Dizajniran je za zaštitu podataka pružanjem enkripcije čitavog datotečnog sistema. Podrazumijevani algoritam je AES enkripcija u šifriranim blokovima (CBC) ili XTS modu s 128-bitnim ili 256-bitnim ključem. CBC se ne koristi preko cijelog diska već se primjenjuje se na svaki pojedinačni sektor.

BitLocker je dostupan na:

* Ultimate i Enterprise izdanjima operativnih sistema Windows Vista i Windows 7
* Pro i Enterprise izdanjima Windows 8 i 8.1
* Pro, Enterprise i Education izdanjima operativnog sistema Windows 10
* Windows Server 2008 i noviji

## Reference

## Vanjski linkovi

* BitLocker Drive Encryption Technical Overview
* Download BitLocker Drive Preparation Tool
* Windows Hardware Developer Central BitLocker Hub Page
* System Integrity Team Blog Arhivirano 5. 5. 2010. na Wayback Machine
* Attacking the BitLocker Boot Process
# Microsoft Teams

| Microsoft Teams |
| --- |
|  |
| Programer(i) | Microsoft |
|  |
| Stabilna verzija | 1.7.00.6058
 / 8. mart 2024. |
|  |
| Operativni sistem | Windows, Linux, macOS, iOS, Android |
| Vrsta | Kolaborativni softver |
| Licenca | Vlasnički komercijalni softver na oblaku |
| Veb-sajt | teams.microsoft.com |

**Microsoft Teams** jest softverska platforma za komunikaciju i saradnju. Kombinira online razgovor, video sastanke, pohranu podataka (i zajednički rad na podacima) i integraciju aplikacija. Dio je Microsoft 365 pretplate. Microsoft Teams je konkurent uslugama kao što je Slack i nasljednik je Microsoftovog Skype for Business (bivši Lync).

Microsoft je najavio Teams na događaju u New Yorku, a usluga je postala dostupna 14. marta 2017. Nastao je za vrijeme internog hackathona u kompaniji, a trenutno razvojem rukovodi Brian MacDonald, korporativni potpredsjednik u Microsoftu.

## Historija

Microsoft je 4. marta 2016 razmatrao kupovinu platforme Slack za 8 miliona američkih dolara, ali u tom trenutku Bill Gates je bio protiv kupovine, navodeći da bi umjesto toga firma trebala staviti fokus na poboljšanje Skypea za posao. Microsoft je 2. novembra 2016. godine najavio Teams i predstavio ga javnosti kao izravnog konkurenta Slacku.

Dana 3. maja 2017. Microsoft je objavio da će Microsoft Teams zamijeniti Microsoft Classroom u paketu Office 365 Education. Već 7. septembra 2017. korisnici su počeli primjećivati poruku koja glasi da je "Skype for Business sada Microsoft Teams". Ovo je potvrđeno 25. septembra 2017. na Microsoftovoj godišnjoj konferenciji Ignite.

Zaključno s 19. novembrom 2019. Microsoft je objavio da je Teams imao 20 miliona aktivnih korisnika.

Dana 19. marta 2020. Microsoft je objavio da Microsoft Teams bilježi 44 miliona dnevnih korisnika, dijelom zbog pandemije koronavirusa 2019/20.

## Klijenti

### Dostupni klijenti

Od marta 2020. godine dostupni su sljedeći klijenti Microsoft Teamsa:

* Windows i MacOS: Uključeni sa pretplatom Office 365 ili dostupni besplatno
* iOS: Microsoftova aplikacija u App Storeu
* Android: Microsoftova aplikacija na Google Playu
* Web: *Web klijent Teamsa*, podržan u uobičajenim stolnim web pretraživačima
* Linux: od decembra 2019

## Također pogledajte

* Slack
* Discord
* Trillian
* Workplace by Facebook

## Reference
# Windows Deployment Services

**Windows Deployment Services** (WDS) jest serverska tehnologija za mrežnu instalaciju Windows operativnih sistema. Namijenjen je za daljinsku instalaciju sistema Windows Vista, Windows 7, Windows 8, Windows 10, Windows Server 2008, Windows Server 2012 i Windows Server 2016, ali podržava i druge operativne sisteme. Uključen je u svim 32-bitnim i 64-bitnim verzijama operativnog sistema Windows Server 2008 i novijim.

## Način rada

Tehnologija radi zajedno sa Preboot Execution Environment (PXE) za učitavanje minijaturnog izdanja Windowsa poznatog kao Windows PE. Služi i kao spremište za pohranu PXE slika za pokretanje preko mreže kao i spremište za stvarne slike operativnog sistema koji će biti instalirani na ciljanim računarima. Kada je dostupno više slika za pokretanje, PXE pokretanje preko WDS-a će krajnjem korisniku predstaviti izbornik za pokretanje. Sam WDS je limitiran mogućnostima koji se tiču prilagođavanja softvera. Microsoft Deployment Toolkit obično se koristi za posebne prilagodbe i stvaranja baznih izvora instalacija.

## Ručni način rada

Moguće je i ručno raditi sve radnje koje WDS radi, a za to se koriste alati:

* **dism** – Deployment Image Service and Managment alat se koristi za dodavanje upravljačkih programa u Windows PE pokretačke slike.
* **imagex** – koristi se za snimanje i primjenu slika.
* **wdsutil** – koristi se za upravljanje WDS serverom bez grafičkog korisničkog interfejsa i za dodavanje snimljenih slika u bazu.

Korištenje ImageX-a za ručno kreiranje WIM slike ne zahtijeva da izvorni operativni sistem bude sysprep-ovan, niti da izvorna particija sadrži Windows. Svaki datotečni sistem koji Windows prepoznaje može se snimiti, uključujući MS-DOS, ali izvorni sistem mora moći pokrenuti Windows PE, ili se tvrdi disk izvornog sistema mora premjestiti u noviji računar koji podržava Windows PE.

Microsoft uglavnom zahtijeva da Windows 2000, XP, Vista i Windows 7 budu sysprep-ovani prije snimanja slike, zbog određenih sigurnosnih podataka na disku koji moraju biti jedinstveni za svaku kopiju sistema. Sysprep nasumično mijenja ove podatke prilikom primjene slike na novom računaru.

ImageX nema mogućnosti formatiranja diska ni particionisanja. Za kreiranje particija na ciljnom računaru potrebno je koristiti posebne Windows komandne alate, poput diskpart, kako bi ImageX mogao koristiti te particije.

## Reference

## Vanjski linkovi

* Korak po korak instalacija i konfiguracija WDS-a Arhivirano 31. 5. 2019. na Wayback Machine
* Windows Deployment Services 2012 R2